- Umulig å påvise Nerdrums inntekter
I sitt innledningsforedrag gikk assisterende regjeringsadvokat Tolle Stabell hardt ut mot Odd Nerdrum og konkluderte med at han ikke førte regnskap slik han pliktet å gjøre. - Det var umulig å påvise hva inntektene var, sa Tolle Stabell. Han påpekte at gejnnomgang av Nerdrums selvangivelser for 1998 til 2002 viste lave beløp. - Samtidig som vi ved nærmere undersøkelser oppdaget store pengeoverføringer til Nerdrum som vi ikke fant spor av i hans selvangivelser, sa Stabell. - Det var ingen kontrollerbar oversikt over Nerdrums næringsoversiktig, fortsetter Stabell.Det var en svært taus Odd Nerdrum som ankom Oslo tingrett med sin kone, to sønner og to advokater rett før klokken 9 mandag morgen. - Ingen kommentar, var alt han og advokat Pål Berg hadde å si til de mange fremmøtte pressefolkene. Odd Nedrum ankom retten med et slags skinn rundt halsen. - Det er to avdøde geiter, kunne han fortelle. De to flådde skinnene har ingen symbolsk betydning. - For meg er det bare et antrekk, sier han til VG Nett. - Hvordan opplever du denne rettssaken kontra straffesaken i juni? - Stemningen er nok noe annerledes, sa han.Under rettsaken sa hans forsvarer Pål Berg at Nerdrum var livredd for det latente erstatningsansvaret som lå i USA som en følge av ødelagte malerier. - Dersom han skulle erstatte disse maleriene, måtte han selge nye malerier for over 25 millioner kroner, sa Berg i sitt innledningsforedrag i retten. Berg forstår ikke hvordan norske skattemyndigheter kunne komme frem til at Nerdrum i perioden 1997 til 2002 hadde solgt for 2.003.000 dollar, mens amerikanske skattemyndigheter hadde funnet ut at salget for samme periode i USA var 1.468.000. - Et betydelig beløp, konkluderte Berg. Det var en meget taus Odd Nerdrum som satt i Oslo Tingrett idag og hørte på hans advokat argumentere for hvorfor han bør frikjennes. - Jeg har fått beskjed om å forholde meg taus, var alt han kunne si til pressen i pausen.I 2000 utbetalte Odd Nerdrums galleriforbindelse i USA, Forum Gallery, den norske kunsteren et lån på 500.000 dollar uten at det ble utstedt lånedokumenter, kom det frem under rettsaken i dag. - Dersom en kunstner ba om et slikt lån, var det vanlige at galleriet stilte opp med det så lenge galleriet hadde en sikkerhet i malerens bilder, opplyste Nerdrums advokat, Pål Berg. Det er Dagbladet som har skaffet til veie flere sentrale dokumenter som ikke ble lagt fram i straffesaken mot ham tidligere i år.Nerdrum har to parallelle saker gående i rettsvesenet. Begge sakene dreier seg om skatteunndragelse av de samme beløpene. Høyesterett vurderer nå en anke etter at Borgarting lagmannsrett i slutten av juni dømte Nerdrum til fengsel i to år og ti måneder for grovt skattesvik. Lagmannsretten dømte kunstmaleren for å ha solgt malerier for nesten 14 millioner kroner i utlandet i perioden 1998-2002 uten å føre inntektene opp på selvangivelsen. Nerdrum mener han er uskyldig dømt og anket til Høyesterett. Det er ventet en avgjørelse i løpet av måneden.Saken som starter i tingretten mandag, er et sivilt søksmål Nerdrum selv har reist mot Skatt øst fordi han mener seg feilaktig etterlignet for årene 1998-2002. Nerdrum har gjort opp alle skattekravene, men mener skattekravet er galt. Oslo tingrett har satt av tre dager til tvistesaken. Skatt øst representeres av assisterende regjeringsadvokat Tolle Stabell. Han skriver i sitt sluttinnlegg til Oslo tingrett at han tror tidsplanen kan sprekke på grunn av forklaringene fra Nerdrum og begge siders vitner.
Odd Nerdrum var kledd i geiteskinn da han møtte med ny dokumentasjon i Oslo tingrett mandag.